Ambulatoriet er bemandet med personale fra Kirurgisk Dagafsnit, og ledes af afdelingssygeplejerske Kirsten Thomsen. Overlæge Berth Larsen bliver fremtidig lægelig leder af Urologisk Ambulatorium. -Urologisk Ambulatorium er en generel styrkelse af vores faglighed på området. Det betyder, at vi endnu bedre kan gå i krig med de planer, vi har i forhold til blandt andet kræftplanen, og de pakkeforløb, vi i øvrigt har planlagt. Vi får nyt udstyr, mere fast personale, og vi begynder en opgaveglidning, hvor sygeplejersker overtager nogle opgaver, der hidtil har ligget hos læger, hvilket også øger kapaciteten. I det hele taget handler det om, at vi vil løfte kvaliteten og sikre et decentralt tilbud ud i fremtiden, siger overlæge Berth Larsen i en pressemeddelelse. Urologisk Ambulatorium åbnede uofficielt dørene 3. april, men indvies først officielt, når de nye lokaler er færdiggjorte i løbet af eftersommeren eller efteråret.

Referat:
Sygehus Thy-Mors etabler nyt ambulatorium, blandt andet for at styrke kampen mod prostata kræft.